沙嗲王係我從小最喜愛嘅飯堂。每次來食沙嗲王都一定會點招牌嘅香茅白咖喱豬扒飯。我本身自己對香茅唔太喜歡，因為覺得有啲似蚊怕水味。但呢度餣製嘅豬扒，完全改變左我呢個想法。反而仲有淡淡的清香味。豬扒先用油煎炸，所以好香脆，肉質鮮嫩，唔會太鞋口。配上香滑濃郁嘅白咖喱汁，好吸引。而且配既飯夠大個，飯粒粒分明，一個餐完全夠飽。午餐好似要另外加錢配飲品，但下午茶就會配送飲品，另外呢度環境好寬敞，坐得舒服，仲有一些卡位提供比三至四人坐。